Endelig vedtagelse af "Strategisk varmeplan for Favrskov Kommune" 
Sagsfremstilling 
55.       Endelig vedtagelse af "Strategisk varmeplan for Favrskov Kommune" - Åbent 
  
  
SAGENS INDHOLD 
Den strategiske varmeplan for Favrskov Kommune skal vurdere fremtidige varmeforsyningsmuligheder i forhold til 
nuværende kollektivt forsynede og nuværende individuelt forsynede områder. Den strategiske varmeplan er en 
overordnet plan og er ikke i sig selv juridisk bindende. Varmeplanen giver således ikke tilladelse til at gennemføre 
konkrete varmeforsyningsprojekter, ligesom tilslutningspligt til kollektiv varmeforsyning heller ikke kan fastsættes i en 
varmeplan. Både ændring af produktionsanlæg, udvidelse af forsyningsområder samt beslutning vedrørende 
tilslutningspligt vil forsat kræve udarbejdelse af projektforslag, som skal godkendes af kommunalbestyrelsen, 
uafhængigt af denne varmeplan. 
  
Forslaget til strategisk varmeplan har været i høring i tolv uger. Høringsfristen udløb 11. marts 2014.  
  
Der er i høringsperioden indkommet syv høringssvar fra henholdsvis: 
· Silkeborg Kommune 
· AffaldVarme Aarhus  
· [adresse] 
· [adresse]  
· Danmarks Naturfredningsforening, Favrskov afdeling (DN)  
· Cenneth Lund, [adresse], [adresse].  
  
VURDERING 
Teknik og Kultur har vurderet de indkomne høringssvar i henhold til det overordnede formål med den strategiske 
varmeplan. Hvor høringssvar eller dele heraf ikke giver anledning til ændring af den strategiske varmeplan, er 
begrundelsen beskrevet i vedlagte bilag ”behandling af høringssvar”.  
  
Silkeborg Kommune bemærker, at kommunen ikke har bemærkninger til den strategiske varmeplan.  
  
AffaldVarme [adresse] har i deres høringssvar kommenteret på initiativer i handlingsplanen vedrørende 
tværkommunale samarbejder. Høringssvaret fra [adresse] giver anledning til ændring af handlingsplanen 
 
Teknik- og 
Miljøudvalget 
5. maj 2014 
Sagsnr. 710-2013-
57244 
Dok.nr. 710-2014-
77702 
Sagsbehandler 
DPMETH 
  
Tidl. politisk behandling 
TM-U, 07.11.13, pkt. 94 
Forventet sagsgang 
TM-U, ØK, BY 
Lovgrundlag 
  
for den strategiske varmeplan. Det foreslås: 
  
· At der under vision og mål indskrives, at Favrskov Kommune prioriterer at deltage i samarbejder og 
udviklingsprojekter, både internt i kommunen og på tværs af kommunegrænser, som kan understøtte og inspirere til 
udvikling af en bæredygtig varmeforsyning med en høj anvendelse af vedvarende energikilder. 
· At der under handlingsplanen indsættes et kort afsnit om de igangværende tværkommunale projekter på 
varmeområdet. 
  
[adresse] har i deres høringssvar kommenteret initiativer i handlingsplanen vedrørende udarbejdelse af 
projektforslag, samt kommenteret lokalområderne Haar, [adresse], Vitten og Sten Toft samt erhvervsområderne 
i Hinnerup og [adresse]. Høringssvaret fra [adresse] giver anledning til ændring af lokalområde Haar og 
lokalområde Sten Toft: Det foreslås: 
  
· At der for lokalområde Haar indskrives, at der på sigt vil etableres fjernvarmeforsyning i forbindelse med nye 
udstykninger og/eller etablering af golf- og feriecentret. 
· At der under udviklingsmuligheder for Foldby-Norring indskrives, at varmeforsyningen kan ske fra enten Hammel 
eller [adresse]. Foldby-Norring bibeholdes under Hammel i beregningen, således at konverteringen ikke 
tæller dobbelt. 
  
[adresse] har i deres høringssvar kommenteret initiativer i handlingsplanen vedrørende udarbejdelse 
af projektforslag for solvarme samt kommenteret på varmeplanens forslag om tilslutningspligt og anvendelse af 
vedvarende energi og lagring af overskudsvarme. Endelig har Thorsø Fjernvarmeværk stillet forslag om oprettelse af 
en pulje til at understøtte projekter, som ligger udenfor de normale projektforslag og fremhævet, at kommunen bør 
formidle nye muligheder for varmeforbrugerne ved hjælp af oplysningskampagner. Høringssvaret giver ikke 
anledning til ændring af den strategiske varmeplan.  
  
Danmarks Naturfredningsforening har i deres høringssvar en række generelle betragtninger vedrørende beregninger 
af olieforbrug samt ajourføring af den strategiske varmeplan. Endvidere er der i høringssvaret en efterlysning af 
landsbyscenarier, samt scenarier og handlingsplaner for udnyttelse af overskudsvarme, sol og affald samt for 
etablering af varmelagring og transmissionsledninger. Endeligt efterlyses kriterier for en bæredygtig udnyttelse af 
biomassen i [adresse]. Høringssvaret giver ikke anledning til ændring af den strategiske varmeplan.  
  
Edith Kristoffersen har anført i sit høringssvar, at det ikke nødvendigvis vil være en fordel for de nuværende 
naturgaskunder i [adresse] at blive tilsluttet Hadsten Varmeværk, samt at det bør tages i betragtning, at der på 
længere sigt forventes mere biogas i naturgasnettet. Høringssvaret giver ikke anledning til ændring af den 
strategiske varmeplan.  
  
Erling Winther har i sit høringssvar kommenteret på initiativer for øvrige landsbyer og åbent land. Høringssvaret fra 
Erling Winther giver anledning til ændring af handlingsplanen for den strategiske varmeplan. Det foreslås: 
  
· At der under handlingsplanen indsættes et kort afsnit om de igangværende projekter på 
varmeområdet/energibesparelsesområdet i henhold til klimaplanens vedtagne projektkatalog for 2014 – 2015. 
  
De indkomne høringssvar samt administrationens behandling af de indkomne høringssvar er vedlagt som bilag. 
  
Der er efter ”Lov om miljøvurdering af planer og programmer” udarbejdet en sammenfattende redegørelse, hvoraf 
det fremgår, hvorledes miljøvurderingen og høringen har påvirket planen og beslutningen om at vedtage planen. Den 
sammenfat-ende redegørelse er vedlagt som bilag. 
  
INDDRAGELSE/KOMMUNIKATION 
Favrskov Kommune afholdte 26. februar 2014 et orienteringsmøde om den strategiske varmeplan, og hvordan 
denne skal dermed bidrage til, at der sker en samlet og langsigtet planlægning for udviklingen af en velfungerende, 
omkostningseffektiv og miljøvenlig varmeforsyning i [adresse].  
  
På mødet blev den strategiske varmeplan gennemgået, og der var mulighed for at stille spørgsmål og debattere 
planen. Der deltog ca. 50 personer på mødet.  
  
Den strategiske varmeplan vil ved vedtagelse blive offentliggjort på [adresse] hjemmeside 
www.favrskov.dk.  
  
Projekter og initiativer, der er beskrevet i handlingsplanen i den strategiske varmeplan, vil blive kommunikeret i 
forhold til de forskellige aktiviteter både på kommunens hjemmeside, energiportalen www.Energiforum-Favrskov.dk 
samt via presse- og nyhedsmeddelelser.  
  
ØKONOMISKE KONSEKVENSER 
De i handlingsplanen nævnte initiativer kan finansieres af budgetterede midler til udmøntning af ”Klimaplan 2025”, 
som udgør 1,5 mio. kr. i 2014. Heraf anvendes  
· 75.000 kr. til formidling, aktiviteter og kampagner for konvertering af olie- og elopvarmede huse samt alternativer til 
anvendelse af fossile brændsler. 
· 50.000 kr. til aktiviteter rettet mod ejendomme indenfor fjernvarmeområder, som opvarmes med el eller olie.  
· 150.000 kr. til aktiviteter rettet mod ejendomme udenfor fjernvarmeområder, som opvarmes med olie. 
· 100.000 kr. til oprettelse af en pulje til at understøtte projekter, som ligger uden for de normale projektforslag. Der 
henvises til særskilt dagsordenspunkt herom. 
Realiseringen af de i handlingsplanen nævnte initiativer får ingen økonomiske konsekvenser for Favrskov Kommune.
Pensionister har dog, ifølge ”Lov om lån til betaling af ejendomsskatter m.m.”, mulighed for at få lån fra kommunen til 
betaling af tilslutningsafgiften, hvis deres ejendom pålægges tilslutningspligt til kollektiv varmeforsyning. Kommunens 
likviditetsmæssige situation påvirkes imidlertid ikke, da kommunen ifølge lånebekendtgørelsen kan forøge den 
kommunale låneramme svarende til de lån, der ydes til ejendommene. 
  
De i handlingsplanen nævnte initiativer finansieres som hovedregel af varmeforsyningsselskaberne og udarbejdes af
rådgivende ingeniørfirmaer efter selskabernes eget valg. Prisen for udarbejdelsen af et projektforslag er normalt 25-
50.000 kr., afhængigt af projektets omfang og kompleksitet. 
  
INDSTILLING 
Teknik- og kulturdirektøren indstiller til Byrådet: 
  
1.   At ”Strategisk Varmeplan for Favrskov Kommune” vedtages endeligt med de fem foreslåede ændringer.  
  
BESLUTNING 
  
Bilag 
  
  
  
Behandling af høringssvar.docx 
710-2014-77815 
Sammenfattende redegørelse, Strategisk 
varmeplan 
710-2014-98906 
Høringssvar, Silkeborg Kommune 
710-2014-99258 
Høringssvar, AffaldVarme, [adresse] 
710-2014-99256 
Høringssvar, Hinnerup Fjernvarme 
710-2014-99262 
Høringssvar fra Thorsø Fjernvarme 
710-2014-65069 
Høringssvar fra DN 
710-2014-65068 
Høringssvar fra Edith Kristoffersen 
710-2014-65071 
Strategisk Varmeplan høringssvar, Erling Winther 
710-2014-99260 
  
Teknik- og Miljøudvalget, 5. maj 2014: 
Fraværende: Stig Clausen, Aage Iversen 
  
Aage Iversen anmodede Teknik- og Miljøudvalget om at få sin habilitet i sagen vurderet. Teknik- og 
Miljøudvalget erklærede Aage Iversen for inhabil i sagen. Aage Iversen forlod herefter mødet og deltog 
ikke i sagens behandling. 
  
Indstilles godkendt. 
